作者：熊禾
词牌/韵律：贺新郎

paragraphs: 旧事凭谁诉。
记锦宫、初试浓妆，前身天女。
玉辇行春娇侍夜，浴殿温泉轻注。
一点点、猩红啼吐。
绣屋篝香春睡足，细温存，怕遣惊风雨。
春孟散，暗凝伫。
韶华寂寞今何许。
想故宫、柳亦凝愁，倚栏停舞。
欲趁啼鹃归月下，可奈川回山阻。
倩万里、鹄来衔子。
工部无诗虽结恨，道无香、更恨痴人语。
拌绝艳，付黄土。